ΗΜΕΡΑ 84
Γεια σας.
Γνωρίζατε ότι στη Γερμανία έχουμε 400 θανάτους από πυρκαγιά ετησίως;
Δεν ζητάμε να αγοράσετε κάτι. Παρέχουμε δωρεάν έλεγχο ανιχνευτών καπνού.
Η μπαταρία η νεκρή σημαίνει πως θα πεθάνεις κι εσύ.
Μισό λεπτό. Σας ξέρω εσάς.
Θεέ μου.
Είστε το ζευγάρι που...
Λυπάμαι πολύ.
Περάστε, παρακαλώ.
ΚΛΑΤ & ΥΙΟΣ ΗΛΕΚΤΡΙΚΑ
Ζείτε εδώ με τον άντρα σας;
Με τον φίλο μου.
Ο Θεός να τον κάνει.
Τη μια είμαστε μαζί, την άλλη όχι.
- Ευχαριστώ για το τσάι. - Παρακαλώ.
- Πότε είναι η μεγάλη μέρα; - Σε δυο βδομάδες, υποτίθεται.
Μα είναι έτοιμη να βγει από στιγμή σε στιγμή.
- Σκυλάκι; - Έτσι έκανε κι η Βάντα!
Η κόρη μου. Που εξαφανίστηκε.
Δεν στεκόταν πουθενά, ούτε μέσα στην κοιλιά.
- Φύγε! - Όλα καλά;
Δώσ' το μου, παλιο...
Γεια σου, μωρό!
Έλα δω!
Είστε ενθουσιασμένη;
Ειλικρινά; Τρέμω.
Ναι. Απ' τη στιγμή που γεννιούνται, τρέμεις για την υπόλοιπη ζωή σου!
Περιμένεις πότε θα τους συμβεί κάτι φρικτό!
Και μετά...
όταν...
όταν όντως συμβεί...
Πρέπει να είναι τρομερό αυτό που περνάτε.
Πώς είστε;
Καλά. Όλα καλά.
Μου τη δίνει όταν μας αναγνωρίζουν.
Ο μικρός αρουραίος μού έκοψε κομμάτι. Αντιτετανικό χρειάζομαι.
Αυτοί είναι οι Κλατ.
Μέχρι τώρα ήταν φυσιολογικοί. Ό,τι κι αν σημαίνει αυτό.
Όπως κι εσείς, πλήρωναν τους φόρους τους,
οδηγούσαν ένα μεσοαστικό αμάξι και τις Κυριακές απολάμβαναν καφέ με κέικ.
Τότε, τα πράγματα έγιναν...
ΣΠΙΤΙ 22 ΣΥΝΔΕΘΗΚΕ
περίπλοκα.
Πραγματικά περίπλοκα.
Τη μια μέρα είναι εκεί και την άλλη εξαφανίζεται.
Εσείς, όμως, μέχρι πού θα φτάνατε αν χάνατε έναν οικείο;
ΠΟΥ ΕΙΝΑΙ Η ΒΑΝΤΑ;
Αυτό είναι το Ζούντερσχαϊμ,
μια απολύτως φυσιολογική πόλη, όπου ζουν οι απολύτως φυσιολογικοί Κλατ.
Είμαι σίγουρη πως όλοι ξέρετε ένα τέτοιο μέρος.
Είναι απ' τις πόλεις
όπου προφανώς όλοι υποστηρίζουν την τοπική ποδοσφαιρική ομάδα,
όπου πίνεις μπίρα στην τοπική μπιραρία
κι όπου όταν καλλιεργήσεις μια αρκετά μεγάλη κολοκύθα,
μάλλον θα δεις τη φωτογραφία σου στην τοπική εφημερίδα.
Το Ζούντερσχαϊμ έχει μέχρι και τον δικό του τοπικό θρύλο.
Αυτόν εδώ, τον Νούπελβοκεν, ένα τέρας που ζει στο δάσος
και που, μία φορά τον χρόνο, τη Νύχτα του Νούπελβοκεν, κατεβαίνει στην πόλη
για να κλέψει την πιο όμορφη νεαρή κοπέλα και να τη φάει!
Ή μήπως για να την παντρευτεί; Ποτέ δεν θυμάμαι.
Όπως και να 'χει, η Νύχτα του Νούπελβοκεν είναι μεγάλη υπόθεση εδώ.
Όλοι φορούν τα καλά τους, πίνουν σφηνάκια και γίνεται μια μεγάλη παρέλαση,
όπου κάποιος με μια αχρείαστα στενή στολή παριστάνει ότι αρπάζει ένα παιδί.
Το οποίο, όταν το λες έτσι, φαντάζομαι ότι ακούγεται κριπουλιάρικο.
Μα οι καλύτερες ιστορίες πάντα δεν ξεκινούν με ένα τέρας;
Μόνο που στις ιστορίες, συνήθως τα τέρατα έχουν φρικτό τέλος, όχι οι νεαρές κοπέλες.
ΗΜΕΡΑ 0
Βάντα;
Γιατί τόσος σαματάς; Δεν τρώμε πάνκεϊκ που είναι ήσυχα;
Η μπλούζα σου;
Δεν είχαν στο μέγεθός σου;
Δεν φοράς τη στολή;
- Η υπόλοιπη μετά το ματς. - Το πικνίκ είναι στις 12:00, Ντέντο.
- Στις 14:00 δεν ήταν; - Όχι!
Κανένα πρόβλημα.
Ξεκινάει 10:30, συν το ημίχρονο... Θα είμαι στο σχολείο μέχρι τις 12:35.
Όχι, στάσου. Θα φύγω δέκα λεπτά νωρίτερα. Καλύτερα.
Αν μπορώ να φτιάξω άπειρη πατατοσαλάτα, μπορείς κι εσύ να είσαι στην ώρα σου.
Πάλι σου ανέθεσε την πατατοσαλάτα η Καταρίνα Βίνσον;
Βάντα! Αν δεν τσακιστείς να κατέβεις...
Τι θα κάνεις;
Αυτή είμαι εγώ.
Εντάξει, μπορούμε λίγο... Άλλο λίγο. Εντάξει, στοπ! Ένα πίσω.
Τέλεια. Αυτή είμαι εγώ, λοιπόν.
Γνωρίσατε την Καρλότα και τον Ντέντο ή τη μαμά και τον μπαμπά όπως τους λέω.
Μοιάζουν σχεδόν γαλήνιοι εδώ,
μα δεν έχουν ιδέα τι καταιγίδα θα σαρώσει τις ζωές τους.
Το σπασικλάκι είναι ο μικρός μου αδελφός, ο Όλε.
Είναι κωφός, αλλά φοράει ακουστικό, παρότι συχνά το κλείνει.
Του αρέσει η ησυχία. Δεν έχει κι άδικο.
ΔΥΝΑΤΗ ΠΡΩΤΑΓΩΝΙΣΤΡΙΑ
Τι λέει η στολή; Είμαι η πιο όμορφη στην πόλη;
Ναι, είναι πολύ... τσίτα.
Γιατί κάνουν τόσο πρόστυχα ντυσίματα οι έφηβες;
Άσε το slut-shaming. Δεν σου πάει.
Καλημέρα, βλαμμένο.
- Τι ζόρι τραβάς; - Ωραία στολή. Τι ντύθηκες; Παρθένα;
Βάντα!
- Θα έρθεις στο πικνίκ; - Δεν ξέρω.
- Πού πας τώρα; - Να βρω κάτι φίλους.
- Ποιους φίλους; - Να μη σε νοιάζει.
Ξέρω ότι νομίζεις πως μεγάλωσες...
- Όντως μεγάλωσα. - Είσαι 17.
Μπορώ να ψηφίζω, να πίνω, να οδηγώ.
- Να κάνω σεξ. - Φτάνει.
Γιατί δεν μου φέρεσαι σαν σε ίση;
- Γιατί δεν είσαι ίση! - Ας ηρεμήσουμε.
- Είναι σημαντικό! - Κάθε μέρα οι ίδιες μαλακίες! Βαρέθηκα!
Η μητέρα σου είμαι!
- Ποια νομίζεις πως είσαι; Είσαι η... - Ας...
Εντάξει. Πήρατε μια ιδέα.
Η μικρή μου πόλη, όπου όλοι γνωρίζονται.
Τουλάχιστον έτσι νόμιζα.
Μα πόσο καλά γνωρίζουμε τους γείτονές μας τελικά;
Όλοι αυτοί οι άνθρωποι, που μένουν τόσο κοντά...
σε ένα τόσο μικρό μέρος.
Αναρωτιέστε ποτέ τι κάνουν πίσω από κλειστές πόρτες;
Και μ' αυτό επιστρέφουμε στην ιστορία μας.
Και χάρη στην τόσο ανέμελη εμφάνισή μου, προφανώς θα μαντέψατε
πως κάτι κακό θα συμβεί.
53 ΛΕΠΤΑ ΜΕΤΑ
ΗΜΕΡΑ 0
ΗΜΕΡΑ 5
ΑΓΝΟΕΙΤΑΙ
- Μια ερώτηση για την κυρία. - Παρακαλώ.
Κυρία Κλατ, πώς νιώθετε που ίσως δεν θα ξαναδείτε ποτέ τη μοναχοκόρη σας;
Είναι αδιανόητο.
Και πιστεύω ακράδαντα ότι
σύντομα θα την πάρουμε πάλι αγκαλιά.
Κύριε Κλατ, συμφωνείτε ή είστε πιο ρεαλιστής;
Μπορείτε να διανοηθείτε...
Θα μπορούσαμε, φυσικά, να ξεκινήσουμε από δω.
Μα, για να πω την αλήθεια, είναι στενάχωρο.
Οπότε, θα το τρέξω λίγο.
ΗΜΕΡΑ 30
Καταλάβαμε. Αγνοούμενη κοπέλα, αφίσες και φυλλάδια, εντάξει.
Σιχαίνομαι αυτήν τη φωτό!
Κεριά και πολύ ανήσυχοι γείτονες.
ΗΜΕΡΑ 50
Είναι περίεργο πόσοι άνθρωποι εκφράζουν συμπόνια με λαζάνια.
Αυτό σε ρώτησα! Και το...
Συναισθηματικές φωνές!
ΗΜΕΡΑ 68
Όχι, ευχαριστώ. Πάμε στο σημείο όπου έγινε πολύ αλλόκοτο.
Μέχρι το μοιραίο φθινοπωρινό πρωί που εξαφανίστηκε η Βάντα Κλατ,
οι Κλατ ήταν μια τέλεια οικογένεια.
Όχι τέλειοι, αλλά λέμε τώρα.
...καθημερινά για νέα στοιχεία που ίσως οδηγήσουν στην κόρη τους.
Εξαφανίστηκε από το γραφικό...
Δεν με μακιγιάρισαν πολύ; Σαν τον Τραμπ νιώθω.
Όχι. Δείχνεις σαν να έκατσες στον ήλιο.
Για ώρα.
Μα η πόλη έχει συγκλονιστεί από τα γεγονότα.
Νόμιζα ότι τις έκοψες αυτές.
Έτρωγα τσίχλες για να κόψω το κάπνισμα και τώρα εθίστηκα σ' αυτές.
Οι Κλατ είναι σε απόγνωση.
Είναι για καλό αυτό.
Το νιώθω.
Ας κάνουμε μια ανακεφαλαίωση των γεγονότων.
Μια απόλυτα συνηθισμένη ημέρα στην οικία Κλατ.
Ήταν η Νύχτα του Νούπελβοκεν...
- Δεν μου μοιάζει καθόλου. - ημέρα γιορτής,
κι ο πατέρας, ο Ντέντο Κλατ, ήταν ευδιάθετος.
Ολέ, ολέ, ολέ!
Πάω στην μπιραρία.
Πηγαίνει στο Καπιτέν, μια μπιραρία εκεί κοντά,
για να δει έναν σημαντικό τοπικό αγώνα ποδοσφαίρου.
Γεια σου, μαμά.
- Φεύγω. Μη με περιμένετε. - Πού πας;
Κυρία Κλατ, κύριε Κλατ, καλώς ήρθατε.
- Ελάτε να σας δείξω τη θέση σας. - Έλα δω αμέσως, δεσποινίς!
Σε μισώ!
Καρλότα!
Ναι.
Μετά τον καβγά με τη μητέρα της,
- η Βάντα φεύγει με την κόκκινη Vespa. - Ναι, μπροστά.
Εδώ είμαστε. Είστε εντάξει με το ύψος;
- Είναι λίγο... - Γιάνικ, μπορείς να τη φτιάξεις;
Μη μείνει έτσι.
- Ευχαριστώ. - Ωραία.
- Εντάξει δεν είναι; - Ναι.
Να είστε οι εαυτοί σας. Απόλυτα φυσικοί. Τηλεόραση είναι, ομαδική δουλειά.
Και, κυρία Κλατ, δεν υπάρχει πρόβλημα να δείξετε ελεύθερα το συναίσθημά σας.
Κι είμαστε στον αέρα σε πέντε, τέσσερα...
Εγώ...
Μια τραγική και μυστηριώδης υπόθεση.
ΠΕΤΕΡ ΓΚΕΝΣΒΑΪΝ
Κοντά μας σήμερα στο στούντιο, οι γονείς της Βάντα.
Κύριε και κυρία Κλατ, ευχαριστούμε που είστε εδώ.
Καρλότα, πες μας πώς εξελίχθηκε εκείνο το πρωί.
ΓΟΝΕΙΣ ΑΓΝΟΟΥΜΕΝΗΣ ΒΑΝΤΑ
Λοιπόν, ξύπνησα, όπως πάντα, κι έφτιαξα πρωινό για τη Βάντα και τον Όλε.
Ακούστηκε ότι εσείς και η Βάντα είχατε έναν καβγά εκείνο το πρωί;
Ναι. Είναι έφηβη. Τσακωνόμαστε σχεδόν κάθε πρωί.
Ναι, φυσικά.
Κοντά μας σήμερα και η αρχιεπιθεωρήτρια Μισέλ Ράουχ.
Καλώς ήρθατε.
Κυρία Ράουχ, πρόκειται για αληθινό μυστήριο, σωστά; Τι γνωρίζουμε ακριβώς;
Ότι η Βάντα έφυγε από το σπίτι στις 09:45 με την κόκκινη Vespa της.
Στις 10:20 εθεάθη σε ένα καφέ
στον κεντρικό δρόμο της πόλης.
- Ναι. - Εκεί βρέθηκε και το κινητό της.
Συνέχισε την πορεία της νότια.
- Ωραία. - Εκεί εθεάθη τελευταία.
Να υποθέσουμε ότι έχει απαχθεί;
Σίγουρα είναι ένα πιθανό σενάριο.
Μα για μια κοπέλα στην ηλικία της, δεν αποκλείουμε να έφυγε με τη θέλησή της.
Μισό λεπτό. Η Βάντα δεν θα το έσκαγε ποτέ έτσι.
- Μα χωρίς σαφή τεκμήρια... - Απήχθη.
- Δεν αποκλείεται... - Απήχθη!
- να έφυγε με τη θέλησή της... - Απήχθη!
Ντέντο, οι πιθανότητες να βρεθεί ζωντανό ένα θύμα απαγωγής
μετά τις πρώτες 100 ημέρες είναι λιγότερες από 10%.
Πώς νιώθεις γι' αυτό;
- Κοιτάξτε... - Πώς λέτε να νιώθει;
Σκατά νιώθει!
Καρλότα, αν μας βλέπει τώρα η Βάντα, τι θα ήθελες να της πεις;
Καλύτερα απευθείας στην κάμερα.
Κάμερα 2, κάνε ζουμ στη μητέρα.
Βάντα.
Αν μας ακούς τώρα, θέλουμε να ξέρεις ότι σ' αγαπάμε.
Πάρα πολύ. Και μας λείπεις και...
θα κάνουμε τα πάντα για να σε βρούμε και να σε φέρουμε πίσω.
Κι αν υπάρχει κάποιος εκεί έξω
που ξέρει κάτι, οτιδήποτε,
ακόμη κι αν δεν το θεωρείτε τόσο σημαντικό...
σας παρακαλώ, επικοινωνήστε.
Δεν μπορείτε να διανοηθείτε πώς είναι να χάνεις ένα παιδί.
Η τρομερή συνειδητοποίηση ότι εκείνος ο ένας άνθρωπος
που με χρειάζεται και για τον οποίον ήμουν υπεύθυνη
δεν είναι πια εδώ, επειδή δεν τον προστάτεψα!
Συγγνώμη, εγώ...
Δεν αντέχω άλλο. Δεν ξέρω τι άλλο...
Τι σημαίνει αυτό;
Συνεχίστε.
Να συνεχίσω;
Τι άλλο να κάνω; Ν' αρχίσω να ουρλιάζω ή να σαλτάρω;
Ωραία. Συνεχίζουμε με ένα...
Αλήθεια θέλετε να μάθετε πώς νιώθω, κύριε Γκένσβαϊν; Αλήθεια;
Όλοι μας κοιτάνε επίμονα, ψιθυρίζουν πίσω απ' την πλάτη μας ή ρωτάνε ηλιθιότητες,
λες κι είμαστε τέρατα σε τσίρκο!
Είναι αρκετό αυτό το συναίσθημα;
Ξεθύμανα αρκετά;
Εδώ! Σου μιλάω!
Ναι, εσύ που κουνάς τα χέρια λες κι είσαι τροχονόμος!
Θες κι άλλα δάκρυα;
Ναι; Κι άλλη μύξα;
Κάντε ένα πολύ κοντινό στην απόγνωσή μου.
Την τραβάτε καλά;
Ή ελάτε πιο κοντά.
Κι άλλο.
Δείτε την κακομοίρα, εξαντλημένη μητέρα της εξαφανισμένης κοπέλας.
Δεν είναι απαίσια;
Άντε μου στον διάολο!
Δεν συνεχίζω άλλο!
- Ηρεμήστε... - Εγώ δεν είμαι...
- Είμαστε ακόμη... - Σταμάτα!
Σταμάτα να με τραβάς! Άντε πνιγείτε όλοι!
Σταμάτα!
Σταμάτα να με τραβάς!
Μην πεις τίποτα.
Μα δεν είπα.
Καλά έλεγα ότι ήταν κάκιστη ιδέα.
Φάνηκα τελείως τρελή!
- Όχι. - Στην τηλεόραση!
Είναι καλό αυτό.
Απλώς δείχνει πόσο δύσκολο σου είναι.
Θέλουμε τη συμπόνια του κόσμου...
Δεν θέλω καμία συμπόνια, Ντέντο! Αποτελέσματα θέλω!
Ναι, το ξέρω!
Τότε, γιατί δεν κάνουμε κάτι;
Μα κάνουμε!
Κολλάμε αφίσες, ανάβουμε κεριά
κι αφήνουμε τον αντιπαθέστατο Γκένσβαϊν να μας ξεφτιλίζει!
Μην ανακατεύεις τον Γκένσβαϊν.
Είναι ζωντανός θρύλος της τηλεόρασης.
Είναι ακόμη ζωντανή, έτσι;
Ναι.
Είναι ακόμη ζωντανή.
Δεν μου κολλάει ύπνος. Έχω πελαγώσει.
ΠΑΠΠΟΥΣ ΚΙ ΕΓΩ
Μου λείπεις, μικρούλι μου.
Πρόσεχέ την, μπαμπά.
Δεν μπορώ να τη χάσω.
Ντέντο!
Τι; Τι έγινε;
Κάτι βρήκαν.
Μετά τη χθεσινοβραδινή σας εμφάνιση, είχαμε πολλά τηλεφωνήματα.
Ας μην προτρέχουμε όμως.
Οι τηλεοπτικές εκκλήσεις προσελκύουν ένα σωρό τρελούς.
Είμαι σίγουρος.
Κάποιος σύνδεσε την εξαφάνιση με παγκόσμια συνωμοσία
που αφορά μια αίρεση σατανιστών παιδόφιλων.
Μας αποκάλεσε "ανδρείκελα του παρακράτους".
Ωστόσο, υπάρχει ένα ελπιδοφόρο στοιχείο. Σέλενμπεργκ;
Φυσικά, δεν ξέρουμε σίγουρα αν είναι το μπλουζάκι της Βάντα...
Ορίστε!
Δικό της είναι.
Οι κόκκινοι λεκέδες είναι χυμός ρόδι. Ήθελα να πιει ο Ντέντο επειδή έχει πίεση.
Σκέτο ξίδι είναι.
Χύθηκε ο χυμός κι έγινε χαμός,
γιατί πετάχτηκαν μερικές σταγόνες επάνω της.
Θα αναγνώριζα παντού αυτούς τους λεκέδες. Μια ώρα τούς έτριβα.
- Πού το βρήκαν; - Στο μαγαζί "Δεύτερη Ευκαιρία".
Ο ιδιοκτήτης πιστεύει ότι το έριξαν στον κάδο ανακύκλωσης ρούχων
- τις τελευταίες 30 ημέρες. - Μισό λεπτό.
Μου λέτε ότι πέταξαν το μπλουζάκι της σε κάδο ανακύκλωσης
εδώ στο Ζούντερσχαϊμ, τις τελευταίες 30 ημέρες;
Ντέντο, είναι ακόμη εδώ.
Ας μη βγάζουμε συμπεράσματα.
Να ψάξουμε όλα τα σπίτια στην περιοχή.
Ελέγχουμε όλες τις κάμερες κι οι αστυνομικοί πάνε πόρτα πόρτα...
"Πόρτα πόρτα"; Συγγνώμη, αλλά τι θα καταφέρουμε έτσι;
"Συγγνώμη, μήπως έχετε απαγάγει αυτήν την κοπέλα;"
"Ναι, κε αστυφύλακα! Στο υπόγειο την έχω. Μήπως τη θέλετε πίσω;"
Συμφωνώ. Πρέπει να ψάξουμε μέσα στα σπίτια.
Δεν μπορούμε να ψάχνουμε σπίτια χωρίς βάσιμο αίτιο.
Ορίστε το βάσιμο αίτιο!
Κυρία Κλατ, όταν ψάχνεις ψύλλο στ' άχυρα, δεν παίρνεις φυσητήρα, αλλά τσιμπιδάκι.
Τι στο καλό εννοείτε;
Κυρία Κλατ.
ΑΔΙΚΗΜΑ: ΚΛΟΠΗ
Σας διαβεβαιώ ότι κάνουμε το παν για να βρούμε τη Βάντα.
Παρακολουθούμε στενά αρκετά άτομα ενδιαφέροντος.
- Εμείς τι να κάνουμε; - Είναι καλό νέο αυτό.
ΜΠΑΡΤΕΛΣ ΝΤΟΜΙΝΙΚ ΚΛΑΟΥΝΤΙΟΥΣ 37
Είναι μια πρώτη πρόοδος.
Μας βοηθάτε περισσότερο αν κάνετε υπομονή και μας αφήσετε να δουλέψουμε.
Αν νομίζει ότι θα κάτσω με σταυρωμένα χέρια, είναι γελασμένη!
Φτάνει πια!
- Ντόμινικ Μπάρτελς. Οδός Κλαούντιους 37. - Τι;
Στιλό. Θέλω ένα στιλό.
- Ντόμινικ Μπάρτελς. Οδός Κλαούντιους 37. - Ντέντο, δεν...
Ντόμινικ Μπάρτελς. Οδός Κλαούντιους 37.
Είδα τον φάκελο. Είναι ένα απ' τα άτομα ενδιαφέροντος.
Ένας ύποπτος.
- Ναι. - Εντάξει.
Και τι κάνουμε τώρα;
Δεν έχω ιδέα.
Πάμε από κει;
Δεν έχω ιδέα. Και τι θα κάνουμε εκεί;
Ναι. Δεν έχω ιδέα.
Είναι κοντά στο μαγαζί που πήρες το κερί που μύριζε σαν τη θεία Μάργκαρετ.
Στην οδό Κλαούντιους.
- Δηλαδή, να πάμε να ρίξουμε μια ματιά; - Όχι.
Εσύ λες να πάμε να ρίξουμε μια ματιά ή...
Θέλω να πω,
ίσως θα μπορούσαμε να...
- Να περάσουμε απ' έξω με το αμάξι; - Ναι. Ακριβώς.
Δεν θα κάνουμε κάτι που εμποδίζει την έρευνα.
- Όχι βέβαια! - Ναι.
Δεν βλάπτει να περάσουμε με το αμάξι.
- Συμφωνώ. - Ίσως είναι και καλύτερο αν το κάνουμε...
- Διότι... - Διότι
πρέπει να πάμε πριν απ' την αστυνομία,
γιατί αν όντως έχει τη Βάντα, η αστυνομία θα τον τρομάξει.
- Πολύ σωστά. - Και ποιος ξέρει τι θα κάνει μετά;
- Θα ήταν κακό να πανικοβληθεί... - Αυτό θα ήταν πάρα πολύ κακό!
Μια ματιά θα ρίξουμε.
Ακριβώς. Μέσα, έξω. Πού είναι το κακό;
- Δεν βλάπτει μια ματιά. - Έτσι.
Ντέντο;
Είναι ακόμη εδώ.
Ήταν εδώ όλον αυτόν τον καιρό. Κάτω απ' τη μύτη μας.
Θα μπορούσε να είναι οπουδήποτε, Ντέντο.
Θα μπορούσε να είναι οποιοσδήποτε.
- Εκεί δεν είναι; - Εδώ.
Δείχνει ρημαδιό.
- Τι κάνεις; - Μια ματιά θα ρίξω μόνο.
Δεν μπορείς... Δεν έχεις δει ποτέ αστυνομική σειρά;
Δεν πας να χτυπήσεις το κουδούνι.
Μόλις είπαμε ότι αν έχει τη Βάντα, δεν θέλουμε να πανικοβληθεί.
- Ναι. - Θα περιμένουμε, θα το παρακολουθήσουμε.
Μήπως να πάρουμε κανένα ντόνατ;
Τι είναι αυτό;
Απ' το δωμάτιο της Βάντα.
Θα την πήρε απ' τα παλιά οικογενειακά άλμπουμ.
Να τη δω;
Θεέ μου.
Σαν να 'χουν περάσει αιώνες.
Και ταυτόχρονα σαν χθες.
Τι γλυκό χαμόγελο.
Θεέ μου, πότε πέρασε ο καιρός;
Ντέντο!
Σκύψε!
Πρέπει να χαμηλώσω.
Αυτός είναι.
Μοιάζει με τύπο που θα κρατούσε μια έφηβη στο υπόγειο.
Ναι.
Δεν με νοιάζει. Θα ρίξω μια ματιά!
Νόμιζα ότι θα παρακολουθούσαμε!
Συνέχισε εσύ κι όταν γυρίσει, κόρναρε δυο φορές.
Είμαστε ομάδα. Σαν τους Τέρνερ και Χουτς.
Κάτσε, ο ένας δεν είναι σκύλος;
Θεέ μου!
Όχι.
Πίσω απ' το σπίτι!
Όχι, έλα. Γύρνα πίσω!
Έλεος!
Θεέ μου!
Βάντα;
Βάντα, είσαι εκεί μέσα;
Τι κρύβεις εκεί κάτω, ρε κάθαρμα;
Βάντα;
Είσαι εδώ μέσα κάπου;
Γαμώτο! Ωχ, όχι!
Όχι!
Γαμώτο.
Καρλότα;
Ντέντο!
Καρλότα! Τι διάολο κάνεις εκεί μέσα;
- Πώς ήξερες ότι ήμουν εδώ; - Άκουσα την κραυγή. Όλη η πόλη το ξέρει!
- Τα έκανα μαντάρα. - Δώσ' μου το χέρι.
Έρχομαι!
- Τράβα! - Τραβάω!
Τι έγινε;
Κάτι με δάγκωσε.
Τι εννοείς, "σε δάγκωσε";
Γιατί ουρλιάζεις εσύ τώρα;
Πάρ' το από πάνω μου!
- Πώς; - Με το χέρι!
Δεν αγγίζω φίδι!
Πάρε από πάνω μου το ρημαδοφίδι!
Θεέ μου!
Ακίνητη!
Και τώρα;
- Τώρα; - Πέτα το!
- Πού; - Όχι, περίμενε!
Να το πάρουμε μαζί. Αν είναι δηλητηριώδες, θα το χρειαστούν για το αντίδοτο.
Δεν θα κυκλοφορώ μ' ένα δηλητηριώδες φίδι μέχρι το νοσοκομείο!
Με την καμία!
Εγώ...
Θέλαμε να...
Οι ζημιές στο υπόγειο του κυρίου Μπάρτελς,
σύμφωνα με μια αρχική εκτίμηση, είναι μεταξύ 15.000 και 20.000 ευρώ.
Για να μην αναφέρω το σοκ για τα φίδια.
Και τον γείτονα που βρήκε μια κόμπρα στη λεκάνη του.
Κυρία Ράουχ, εγώ...
Για καλή τύχη των αγνώστων εισβολέων,
πάνω απ' τα μισά φίδια ήταν παράνομα
και υποθέτουμε πως ο κος Μπάρτελς δεν θα κάνει μήνυση.
Αντιλαμβάνομαι ότι είστε υπό τρομερό στρες τους τελευταίους μήνες.
Και μόνο γι' αυτό, όλο αυτό θα το αποδώσω
σε μια στιγμιαία εσφαλμένη κρίση και δεν θα ανοίξω έρευνα εναντίον σας.
- Ευχαριστούμε... - Αλλά αν ανακατευτείτε ξανά,
θα φάτε τέτοια κλοτσιά στα πισινά, που θα σας μείνει αποτύπωμα.
Συνεννοηθήκαμε;
Ωραία. Και τώρα, σας προτείνω να πάτε σπίτι να φροντίσετε το άλλο σας παιδί.
Γεια.
Τη μαμά την τσίμπησε ένα φίδι, αλλά είναι καλά.
Άψογα.
- Μπορούμε να μιλήσουμε; - Όχι τώρα. Δεν θέλω να τ' ακούσω.
"Σου τα 'λεγα".
"Τι σου ήρθε;"
"Σύνελθε τώρα". Τα ξέρω όλα αυτά, Ντέντο.
Πρέπει να σου δείξω κάτι.
ΚΑΔΟΣ ΑΝΑΚΥΚΛΩΣΗΣ ΡΟΥΧΩΝ
Τι είναι αυτό;
Το σχέδιό μας.
Ο πατέρας σου έλεγε ότι το μυστικό στην παρατήρηση πουλιών είναι η υπομονή.
Υπομονή κι επιμονή.
Να μελετήσεις περιβάλλον και συμπεριφορά, σωστά;
- Ναι. - Έτσι. Αύριο κλείνουν 70 ημέρες.
Κι ο Γκένσβαϊν είπε ότι μετά τις 100 ημέρες
οι πιθανότητες να τη βρούμε ζωντανή θα μειωθούν ραγδαία.
Άρα, έχουμε τέσσερις εβδομάδες.
Εδώ είναι ο κάδος με τα παλιά ρούχα.
Κρατάς αυτό;
Εδώ. Ωραία.
Εντάξει. Σ' αυτήν την περιοχή, υπάρχουν 62 μονοκατοικίες,
42 διπλοκατοικίες και 12 συγκροτήματα κατοικιών.
Κλείνεις τον κύκλο;
Θα έλεγα ότι αν απαγάγεις κάποιον, ιδίως τόσο φωνακλά όσο η κόρη μας,
δεν θα τον κρατάς κάπου με τοίχους από χαρτόνι.
Επίσης, κάμερες ασφαλείας, γείτονες, θυρωροί.
Θα έλεγα, λοιπόν, να επικεντρωθούμε σε μονοκατοικίες.
Νόμιζα πως με θεωρούσες τρελή.
Όντως σε θεωρώ, αλλά ξέρω και πόσο πεισματάρα είσαι.
Και ξέρω, επίσης, ότι δεν αντέχεις να μην κάνουμε τα πάντα για να τη βρούμε.
Αλλά το επόμενο σπίτι το αναλαμβάνω εγώ, γιατί είσαι άθλια διαρρήκτρια.
Ναι. Τριάντα ημέρες.
Θα ψάξουμε όλα τα σπίτια στην περιοχή μέχρι να τη βρούμε.
Με κάθε τρόπο.
Αυτό το "με κάθε τρόπο" θα άλλαζε για πάντα τις ζωές τους.
Γιατί δεν βγαίνουν όλοι ζωντανοί από δω.
ΒΑΣΙΣΜΕΝΟ ΣΕ ΜΙΑ ΙΣΤΟΡΙΑ ΤΟΥ ΖΟΛΤΑΝ ΣΠΙΡΑΝΤΕΛΙ
Υποτιτλισμός: Εύα Τανταλίδου